Colt .45 (cinta de 1950)

:*Iste articlo ye sobre una cinta de western estausunidense de l'anyo 1950; ta atros usos, se veiga *'Colt 45***.


***Colt .45*** (títol orichinal, estrenada en [[Aragón]] con o títol de ***Colt 45**'') ye una [[cinta]] de [[cine de western]] de [[cine estausunidense]] estrenada l'anyo [[1950]], dirichida por [[Edwin L. Marin]] seguntes un [[guión orichinal]] de [[Thomas W. Blackburn]], con una [[banda sonora orichinal]] de [[William Lava]], una [[dirección de fotografía]] de [[Wilfred M. Cline]], una [[producción cinematografica]] de [[Saul Elkins]] ta la [[productora cinematografica]] [[Warner Bros. Pictures]] y un [[elenco]] d'o cual en fan parte los [[actor]]s [[Randolph Scott]], [[Ruth Roman]], [[Zachary Scott]], [[Lloyd Bridges]], [[Alan Hale Sr.]], [[Ian MacDonald]], [[Chief Thundercloud]], [[Luther Crockett]], [[Walter Coy]], [[Charles Evans]], [[Carl Andre]], [[Clyde Hudkins Jr.]], [[Leroy Johnson]] y [[Stanley Andrews]], entre d'atros.

Steve Farrell ye un vendedor d'[[armas]] que ye amostrando o nuevo Colt 45 a lo "[[sheriff]]" de Red Rock. Se tracta d'un arma que por primera vegada permite fer dica seis disparos sin necesidat de recargar. En a [[garchola]] se i troba Jason Brett, a qui cuan ubren a celda ta levar-lo enta lo puesto a on l'han de chuzgar aproveita ta apoderar-se d'as pistolas y matar a lo "sheriff" fendo creyer a la chent que Farrell ye lo suyo complice. Iste ye arrestau y ye amán d'estar linchau por a chent, pero a la fin pasa seis meses en a garchola. Cuan el deixan marchar conoix que Brett, emplegando las suyas dos armas, s'ha feito l'amo d'a redolada con os suyos robos porque son armas que denguno no poseye y no pueden luitar contra él. Farrell el persigue y en primeras troba a un grupo d'indios a qui han atacau y aasinau os hombres de Brett ta simular que han estau os indios os que atacan una [[dilichencia]] que transporta [[oro]], pero un indio s'ha salvau, encara que feriu y Farrell l'aduya y li da su propio [[Equus caballus|caballo]] ta que pueda fuyir mientres que él marcha a avisar a la dilichencia de que els atacarán. En a dilichencia viacha una muller, Beth Donovan, que resulta estar la muller d'un d'os miembros d'a banda, nomás que ella creye que colabora con a banda obligau. En o lugar, o sheriff Harris (qui secretament colabora con a banda) nombra a Farrell como lo suyo aduyant, forzau por a suya popularidat en haber evitau o robo d'a dilichencia, y bien luego prencipia a investigar y saber o funcionamiento d'a banda, con l'obchectivo de recuperar as [[pistola]]s robadas.

A cinta s'ambienta a meyaus d'o [[sieglo XIX]] en bel puesto indeterminau de l'ueste d'[[Estaus Unius]], y las suyas escenas se filmoron en [[Agua Dulce (California)|Agua Dulce]], [[Los Angeles]] y [[Santa Clarita]] ([[California]]), amás d'en os [[Warner Brothers Burbank Studios]] en [[Burbank]], tamién en California.

== Elenco ==


== Se veiga tamién ==
* [[Cine en 1950]].
* [[Cintas de 1950]].

== Referencias ==


== Vinclos externos ==
*  [https://www.imdb.com/title/tt0042338/ ''Colt .45''] en [[Internet Movie Database]].
*  [https://catalog.afi.com/Catalog/moviedetails/26268 ''Colt .45''] en l**American Film Institute Catalog* de l*'American Film Institute''.